คือผมกับแฟนมีไรกัน2มีนาคม63 ตอน14.00 แต่ป้องกันครับ+กินยาคุมฉุกเฉิน เพราะมือใหม่ทั้งคู่ หลังจากมีไรเสร็จ ผมซื้อยาคุมฉุกเฉินให้แฟนกินตอน18.30กินทีเดียว2เม็ด คือตอนนี้ ประจำเดือนแฟนผมยังไม่มา แล้วผมกังวลมาก 1.ถ้าผ่านเดือนนี้ไป ปจด.ยังไม่มาแปลว่าแฟนผมท้องรึเปล่า 2.ที่ประจำเดือนยังไม่มา เป็นเพราะยาคุมรึเปล่า 3.เดือนที่แล้ว แฟนผมมี ปจด.มาวันที่19 ต้องรอให้วันที่19เดือนนี้รึป่าวครับ
สวัสดีค่ะ การใช้ยาคุมฉุกเฉินคือการกินยาฮอร์โมนเพศหญิงในขนาดสูงเพื่อทำให้มดลูกไม่เหมาะกับการฝังตัวของตัวอ่อน โดยจะผลประมาณ 80-90% หากกินอย่างถูกต้องตามฉลากกำหนด และกินภายใน 72 ชั่วโมงหลังมีเพศสัมพันธ์ค่ะผลข้างเคียงจากยาอาจทำให้ประจำเดือนมาคลาดเคลื่อน มาช้าไปบ้าง หรือมีเลือดออกผิดปกติทางช่องคลอดแต่หากประจำเดือนมาช้ากว่า 35 วันจากครั้งก่อน จะถือว่ามาช้าผิดปกติแล้ว ควรซื้อชุดตรวจการตั้งครรภ์ทางปัสสาวะมายืนยัน ให้ผลบวกที่ 10-14 วันหลังปฏิสนธิค่ะ ไม่ต้องรอให้ถึงวันที่ 19 และอาจไปยืนยันที่รพ.อีกครั้ง